CONVOCATÒRIA PER A LA PROVISIÓ DE LA DIRECCIÓ DE LA CÀTEDRA BALMIS DE VACUNOLOGIA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3030)
  + [Valencià](/va/acuerdo/3030)






Selector de idioma

Leer

* [Español](/es/acuerdo/3030)
* [Valencià](/va/acuerdo/3030)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A LA PROVISIÓ DE LA DIRECCIÓ DE LA CÀTEDRA BALMIS DE VACUNOLOGIA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
======================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A LA PROVISIÓ DE LA DIRECCIÓ DE LA CÀTEDRA BALMIS DE VACUNOLOGIA DE LA UNIVERSITAT D'ALACANT

Data d'aprovació
:   19/11/2014

Data de publicació
:   19/11/2014

Òrgan competent
:   Secretària general

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3030.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3030)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3030)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A LA PROVISIÓ DE LA DIRECCIÓ DE LA CÀTEDRA  BALMIS DE VACUNOLOGIA DE LA UNIVERSITAT D'ALACANT&url=https://www.boua.ua.es/va/acuerdo/3030)

**Títol:** CONVOCATÒRIA PER A LA PROVISIÓ DE LA DIRECCIÓ DE LA CÀTEDRA BALMIS DE VACUNOLOGIA DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Secretària general

**Data d'aprovació:** dimecres, 19 de novembre de 2014

CONVOCATÒRIA PER A LA PROVISIÓ DE LA DIRECCIÓ DE LA CÀTEDRA BALMIS DE VACUNOLOGIA DE LA UNIVERSITAT D’ALACANT

Amb data 27 de setembre de 2014, la Universitat d'Alacant, l'Hospital Universitari del Vinalopó i l'Hospital Universitari de Torrevella van signar un conveni específic de col·laboració per a la creació i el patrocini de la Càtedra Balmis de Vacunología de la Universitat d'Alacant.

La Càtedra Balmis de Vacunología de la Universitat d'Alacant té per objecte ser un nucli de reflexió, debat i recerca en el camp de recerca sobre vacunes i vacunologia, aprofundint més específicament a través d'estudis observacionals o d'assajos clínics en: recerques sobre coneixements, creences i actituds de col·lectius socials i professionals davant les vacunes, estudis de cobertura enfront dels diferents tipus de vacunes, raons de no immunització i clusters de no vacunats, status vacunal en pacients crònics, anàlisis de l'efectivitat de les vacunacions sistemàtiques, col·laboració en assajos en fase III de noves vacunes, estudis sobre seguretat de les vacunes. Així mateix abordarà el vessant social de les vacunes, la seua història i la seua presència en els mitjans de comunicació.. Aquesta Càtedra pretén ser la plataforma adequada per a promoure la col·laboració entre les institucions signatàries del conveni mitjançant:

L'intercanvi d'informació i coneixements en l'àmbit propi de les seues activitats.

El desenvolupament conjunt d'activitats d'estudi i recerca de projectes específics mitjançant acords puntuals.

El desenvolupament de programes d'activitats conjuntes de formació.

L'organització de fòrums de trobada entre acadèmics, professionals i estudiants i altres sectors implicats, que permeten l'intercanvi de coneixement, experiències i inquietuds.

En virtut de les atribucions que li confereix la clàusula cinquena de l’esmentat conveni de creació i mecenatge de Càtedra, la Comissió de Seguiment, reunida a Alacant el 18 de novembre de 2014, aprova la següent convocatòria pública per a la provisió de la direcció de la Càtedra Balmis de Vacunologia de la Universitat d'Alacant.

REQUISITS

Per a optar a la direcció de la Càtedra Balmis de Vacunologia de la Universitat d'Alacant s'haurà de pertànyer al col·lectiu de personal docent i investigador de la Universitat d'Alacant, estar en possessió del títol de doctor i en servei actiu, acreditar una vinculació estatutària o contractual amb la Universitat d'Alacant mínima de deu anys, comptar amb la menys dos sexennis de recerca i posseir experiència en el camp de coneixement de la Càtedra.

CONDICIONS DEL PROGRAMA

La direcció de la Càtedra Balmis de Vacunologia haurà d'assumir l'execució del programa anual d'activitats, incloent l'organització de cursos i seminaris, així com la realització d'estudis i treballs de recerca en el camp de vida i hàbits saludables. La direcció de Càtedra haurà d'elaborar al desembre de cada any un informe sobre desenvolupament de les activitats realitzades i una proposta de programació per a l'any següent, que remetrà tant a la Universitat d'Alacant com a l'Hospital Universitari del Vinalopó i a l'Hospital Universitari de Torrevella

La Càtedra Balmis de Vacunologia està dotada anualment amb la quantitat de trenta mil euros (30.000 €). Aquesta dotació es destinarà a cobrir les despeses originades pels programes i activitats desenvolupades per la Càtedra (col·laboracions docents, material fungible, material inventariable, personal, viatges i dietes,...).

En tots els actes, publicacions i activitats de qualsevol tipus que realitze la Càtedra Balmis de Vacunologia figuraran els logotips de l'Hospital Universitari del Vinalopó i de l'Hospital Universitari de Torrevella, amb similars característiques de grandària i representativitat que els de la pròpia Càtedra i/o la Universitat d'Alacant.

El càrrec de Director/a de la Càtedra Balmis de Vacunologia tindrà, en principi, una durada de quatre anys. No obstant açò, la Comissió de Seguiment valorarà al principi de cada any i a la llum de l'informe presentat per la direcció de la Càtedra, si es compleixen adequadament els seus objectius, determinant si escau una ampliació del mandat o la seua substitució mitjançant una nova convocatòria pública. Igualment, la durada del càrrec estarà supeditada a la vigència del conveni de creació de la Càtedra.

La Càtedra estarà adscrita acadèmicament a la Universitat d'Alacant i es regirà per la present convocatòria, les disposicions del Conveni de creació d’aquesta, així com per la normativa de la Universitat d'Alacant i totes les normes generals d'aplicació.

SOL·LICITUDS

Les sol·licituds per a la present convocatòria hauran d'emplenar-se mitjançant l'imprès disponible a la pàgina web de Secretaria General:

<http://web.ua.es/va/secretaria-gral/documentos/catedras/sol-licitud-convocatoria-direccio-catedra-balmis-vacunologia.pdf>

L'imprès de sol·licitud, una vegada emplenat i signat, es presentarà en el Registre General de la Universitat d'Alacant acompanyat de la següent documentació:

Currículum vitae

Resum del currículum vitae on es ressalten únicament els mèrits relacionats amb l'objecte de la Càtedra.

Projecte d'activitats a realitzar durant l'any 2015, que inclourà l'organització de cursos, seminaris i altres iniciatives docents relacionades amb l'objecte de la Càtedra.

Proposta de projecte de recerca relacionat amb l'àmbit d'estudi de la Càtedra.

Memòria econòmica detallada.

Si la documentació aportada fora incompleta o presentara errors subsanables es requerirà, mitjançant publicació a la pàgina web de la Secretària General als sol·licitants perquè, en el termini de 10 dies esmenen la falta o acompanyen els documents preceptius, amb advertiment que si no ho feren, se'ls tindrà per desistits de la seua sol·licitud, d'acord amb l'establit en l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i amb els efectes previstos en l'article 42.1 de l’esmentada Llei. Addicionalment, també podrà comunicar-se aquesta incidència per correu electrònic.

El termini de presentació de sol·licituds donarà començament l'endemà de la publicació d'aquesta convocatòria en el BOUA i finalitzarà el 26 de novembre de 2014.

RESOLUCIÓ

Les sol·licituds seran valorades per la Comissió de Seguiment, atenent al següent barem:

a)    Els mèrits curriculars, especialment aquells relacionats amb la docència i recerca en matèries relacionades amb els objectius de la Càtedra i la capacitat per a organitzar i participar en projectes, xarxes, tallers i programes internacionals (fins a 4 punts).

b)    L'adequació i qualitat del projecte d'activitats a realitzar durant l'any 2015 amb els objectius de la Càtedra (fins a 4 punts). .

c)    L'interès i l'oportunitat del projecte de recerca relacionat amb l'àmbit d'estudi de la Càtedra (fins a 2 punts).

La Comissió de Seguiment elevarà al rector la proposta de provisió de la direcció de la Càtedra, que es farà pública a la pàgina web de la Secretaria General.

Alacant, 19 de novembre de 2014

Aránzazu Calzada González  
 Secretària General





[Carretera Sant Vicent del Raspeig s/n  
03202 Sant Vicent del Raspeig - Alacant  
 Tel. 74 560 7996 - Fax 17 527 5035](https://www.google.es/maps/@92.140618,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12196&trk=tyah&trkInfo=tarId%8V9626485504912%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)